
NÁVRH RÁMCOVEJ DOHODY
uzatvorená podľa § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov

Článok I.
Zmluvné strany

0. Objednávateľ:	Slovenská republika 
		Ministerstvo obrany Slovenskej republiky
		Námestie generála Viesta 2
		832 47 Bratislava
Zastúpený:	Ing. Daša OBUCH PALÁKOVÁ, generálna  riaditeľka sekcie verejného obstarávania Ministerstva obrany Slovenskej republiky na základe plnomocenstva podpredsedu vlády a ministra obrany Slovenskej republiky č. KaMO-11-57/2024 zo dňa 17.05.2024
Osoba oprávnená konať za objednávateľa vo veciach objednávania, platobných a fakturačných úkonov: riaditeľ Úradu centrálnej logistiky  alebo ním poverená osoba, tel.: 0960/311 558, e-mail: UCL.letectvo@mil.sk
Osoba oprávnená konať za objednávateľa vo veciach komunikácie s poskytovateľom pred zaslaním objednávky a vo veciach odsúhlasenia predbežnej cenovej a časovej kalkulácie: mjr. Mgr. Martin VOJTEK, PhD. alebo ním poverená osoba, tel.: 0960 / 464 741, e-mail: METofficer@mil.sk 
Osoba oprávnená konať za objednávateľa vo veciach technických, vrátane reklamácií, potvrdzovania preberacích protokolov o odovzdaní a prevzatí zariadenia po poskytnutí služby: 	viď. tabuľka v bode 4.6 tejto dohody alebo nimi poverené osoby
IČO:	30 845 572
       IČ DPH:	               SK2020947698 
       Bankové spojenie:		Štátna pokladnica 
	IBAN:		SK50 8180 0000 0070 0017 1215

(ďalej len „objednávateľ“)

0. Poskytovateľ: 	.................................................... – doplní uchádzač
			....................................................		
			....................................................
Konajúci prostredníctvom:	....................................................
       Osoba/osoby oprávnené konať za poskytovateľa vo veciach akceptácie a realizácie objednávok, fakturácie a reklamácií:.............................. alebo ním poverená osoba
Tel., e-mail:		.................................................... 
	
	IČO:	....................................................
	IČ DPH:	....................................................
	 Bankové spojenie:		....................................................
	IBAN:		....................................................
Poskytovateľ je zapísaný v Obchodnom registri ................................................, oddiel ........., 
vložka číslo: ......................

(ďalej len „poskytovateľ“)
(objednávateľ a poskytovateľ ďalej spolu len ako „zmluvné strany“)   

Článok II.
Predmet rámcovej dohody
2.1 Predmetom tejto rámcovej dohody (ďalej len „dohoda“) je určenie podmienok zadávania zákaziek počas platnosti a účinnosti tejto dohody na poskytovanie služieb „servis softvéru a hardvéru súvisiaceho so spracovaním a prenosom nameraných dát do „Integrovaného meteorologického systému - IMS“  (ďalej aj ako „služby“ alebo „IMS“ alebo „servisný úkon“). 
2.2 Zákazkou sa na účely tejto dohody rozumie písomná objednávka vyhotovená zo strany objednávateľa na poskytnutie služieb (ďalej len „objednávka“) zadávaná v súlade s touto dohodou, ktorú poskytovateľ bez výhrad písomne akceptuje (ďalej len „akceptovaná objednávka“). Akceptovaná objednávka je pre účely tejto dohody čiastkovou zmluvou na plnenie. Súčasťou akceptovanej objednávky sú príslušné zmluvné podmienky tejto dohody. Spôsob zadania objednávky a jej akceptácia sú uvedené v článku IV. tejto dohody.                                                                                                                                                                                
2.3 Poskytovateľ sa zaväzuje poskytovať služby pre objednávateľa v rozsahu podľa Prílohy č. 2 tejto dohody - „Rozsah služieb“ (ďalej len „Príloha č. 2“). Príloha č. 2 je neoddeliteľnou súčasťou tejto dohody.
2.4 Predpokladaný rozsah služieb uvedený v Prílohe č. 2 tejto dohody nie je pre zmluvné strany záväzný a predstavuje maximálny rozsah služieb, ktorý môže byť v súlade s touto dohodou poskytnutý objednávateľovi po dobu platnosti a účinnosti tejto dohody. Objednávateľ je oprávnený zadávať objednávky na poskytnutie služieb len v rámci rozsahu služieb  uvedeného v Prílohe č. 2 tejto dohody a finančného limitu uvedeného v článku III. bod 3.3 tejto dohody, tzn. že stanovený rozsah služieb nie je možné navyšovať ani variovať okrem postupu podľa článku XII. bod 12.3 tejto dohody.  
2.5 Poskytovateľ nemá právny nárok na zadávanie objednávok podľa tejto dohody. Zadávanie objednávok na poskytnutie služieb počas platnosti a účinnosti tejto dohody je limitované maximálnym predpokladaným rozsahom služieb uvedeným v Prílohe č. 2 tejto dohody, celkovým finančným limitom uvedeným v článku III. bod 3.3 tejto dohody a bude závisieť od výšky disponibilných finančných prostriedkov objednávateľa v jednotlivých kalendárnych rokoch platnosti a účinnosti tejto dohody a aktuálnych potrieb objednávateľa. Poskytovateľ si je vedomý, že mu nevznikajú voči objednávateľovi žiadne finančné nároky vrátane náhrady škody v dôsledku nezadania objednávok na poskytnutie služieb v akomkoľvek rozsahu maximálneho predpokladaného rozsahu služieb.  
2.6 Objednávky na základe tejto dohody je možné zadať počas jej platnosti a účinnosti, pričom trvanie objednávok zadaných na základe tejto dohody môže presiahnuť trvanie tejto dohody. Objednávky zadávané na základe tejto dohody, ktorých trvanie presiahne dobu platnosti a účinnosti tejto dohody, možno zadať na obdobie, ktoré je primerané, a to najmä s ohľadom na dĺžku trvania obdobných objednávok zadávaných na základe tejto dohody.  
2.7 Na účely tejto dohody sa novým dielom rozumie súprava, zostava, blok, plošný spoj, funkčná časť zariadenia, súčiastka alebo diel dodaný poskytovateľom pri oprave zariadení výmenným spôsobom, ktorý je neopotrebovaný a nepoužitý. V prípade nevyhnutnosti, po udelení súhlasu osoby oprávnenej konať za objednávateľa podľa bodu 4.6 tejto dohody, môže ísť o neopotrebovaný a nepoužitý diel alebo neopotrebovanú a nepoužitú súčiastku staršieho roku výroby. Za súčiastku/diel staršieho roku výroby sa považuje taká súčiastka/diel, ktorá bola vyrobená v roku 2025 alebo skôr.  
2.8 Na účely tejto dohody sa starým dielom rozumie opravovaná súprava, zostava, blok, plošný spoj, časť zariadenia, súčiastka alebo opravovaný diel, ktorý je nefunkčný a bol pred opravou pôvodnou súčasťou zariadenia.

Článok III.
Cena a platobné podmienky
3.1 Jednotkové ceny za poskytovanie služieb bez dane z pridanej hodnoty (ďalej len „DPH“) sú stanovené v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a sú uvedené v Prílohe č. 1 tejto dohody. Dohodnuté jednotkové ceny zahŕňajú všetky ekonomicky oprávnené náklady poskytovateľa súvisiace s poskytovaním služieb v mieste plnenia a primeraný zisk. 
3.2 Zmluvné strany sa dohodli, že cena za poskytovanie služieb uvedených v Prílohe č. 2 tejto dohody bude stanovená na základe:
a) ceny za 1 normohodinu servisu v súlade s Prílohou č. 1 tejto dohody,
b) ceny za 1 normohodinu diagnostického výjazdu v súlade s Prílohou č. 1 tejto dohody,
c) ceny za jednotlivé výjazdy v súlade s Prílohou č. 1 tejto dohody.
3.3 Celkový finančný limit pre akceptované objednávky na poskytovanie služieb zadané počas platnosti a účinnosti tejto dohody je: 
......................................................EUR bez DPH 
(slovom: ......................................................................EUR bez DPH).
  (Uchádzač uvedie/doplní výšku celkového finančného limitu podľa predloženej ponuky).
Tento finančný limit je neprekročiteľný a konečný. Možnosť vykonať zmeny v tejto dohode v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) týmto nie je dotknutá.
3.4 Objednávateľ nemá zmluvnú povinnosť zadať objednávky na základe tejto dohody vo výške celkového finančného limitu a objednávateľ nie je povinný uvedený finančný limit vyčerpať. Celková výška skutočne zaplatenej sumy bude závisieť od hodnoty všetkých objednávok zadaných v súlade s podmienkami dohodnutými v tejto dohode počas doby jej platnosti a účinnosti. V prípade vyčerpania finančného limitu objednávateľ nebude už oprávnený zadávať objednávky na základe tejto dohody.                                                                                                                                                                                                                       
3.5 Každá zmena cien je možná len v súlade s § 18 zákona č. 343/2015 Z. z. po vzájomnej dohode zmluvných strán a musí byť vykonaná formou písomného dodatku k dohode.
3.6 Súčasťou ceny tovaru bude DPH, ktorá bude účtovaná v aktuálnej sadzbe podľa príslušných všeobecne záväzných právnych predpisov platných a účinných v deň vzniku daňovej povinnosti. 

V prípade, ak uchádzač/poskytovateľ nie je platiteľom DPH, znenie bodu 3.6 bude nasledovné: 
3.6   Poskytovateľ nie je platiteľom DPH. Ceny uvedené  v Prílohe č. 1 tejto dohody sú ceny konečné a celkové (DPH sa nevyčísluje). Pre vylúčenie pochybností platí, že ak sa poskytovateľ počas platnosti a účinnosti tejto dohody alebo v priebehu jej plnenia stane platiteľom DPH, nebude oprávnený navyšovať cenu o DPH; cena je v takomto prípade konečná a celková (vrátane DPH).  
V prípade, ak je uchádzač/poskytovateľ identifikovaný pre DPH a platiteľom DPH v inom členskom štáte EÚ (uplatnenie prenosu daňovej povinnosti) znenie bodu 3.6 bude nasledovné:         
3.6 	  Objednávateľ ako daňový subjekt podľa zákona č. 222/2004 Z. z. o dani z pridanej hodnoty v znení neskorších predpisov s identifikačným číslom pre DPH prideleným správcom dane je povinný priznať a odviesť DPH z plnenia v Slovenskej republike v rámci tuzemského a cezhraničného prenosu daňovej povinnosti za podmienok stanovených týmto zákonom,                    t. j. poskytovateľ bude fakturovať cenu bez DPH. 
V prípade, ak je uchádzač/poskytovateľ z tretieho štátu, znenie bodu 3.6 bude nasledovné:          
3.6	  Pri stanovení ceny vo vzťahu k DPH sa postupuje podľa colných predpisov. 
3.7    Právo na zaplatenie ceny vzniká poskytovateľovi riadnym splnením jeho záväzku zmluvne dohodnutým spôsobom v mieste plnenia podľa tejto dohody.
3.7 
3.8 Zmluvné strany sa dohodli, že objednávateľ zaplatí poskytovateľovi cenu za poskytnuté služby podľa tejto dohody a akceptovanej objednávky na základe faktúry. Faktúru je poskytovateľ povinný vyhotoviť do pätnástich (15) dní odo dňa poskytnutia služieb objednávateľovi a doručiť ju objednávateľovi najneskôr do 15. decembra príslušného kalendárneho roku na adresu: Ministerstvo obrany SR, Úrad centrálnej logistiky, Námestie generála Viesta 2, 832 47 Bratislava. V prípade doručenia faktúry po 15. decembri príslušného kalendárneho roku si poskytovateľ nemôže uplatniť od objednávateľa úrok z omeškania za oneskorenú úhradu faktúry podľa článku VII. bod 7.5 tejto dohody.
3.9 Faktúry musia obsahovať všetky náležitosti daňového dokladu v súlade s § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúr vyhotovených poskytovateľom musí byť: 
· kópia podpísanej objednávky a preberacieho protokolu,
· kópia dodacieho listu nových dielov a/alebo použitého spotrebného materiálu s uvedením počtu kusov a ich ceny,
· rozsah práce s určením časovej náročnosti (počet hodín) a jej ceny,
· dopravné náklady a ich cenu,
· Protokol o vykonaní školenia.
3.10 Objednávateľ zaplatí cenu formou bezhotovostného platobného styku bez poskytnutia preddavku. Splatnosť faktúr je tridsať (30) kalendárnych dní odo dňa ich doručenia objednávateľovi. Zmluvné strany sa dohodli, že povinnosť objednávateľa zaplatiť cenu sa bude považovať za splnenú v deň, v ktorý bude z účtu objednávateľa odpísaná príslušná suma v prospech účtu poskytovateľa.
3.11 Objednávateľ je oprávnený namietať vecnú a formálnu správnosť a úplnosť faktúry alebo jej povinných príloh a vrátiť poskytovateľovi bez zaplatenia faktúru, ktorá je nesprávna a/alebo neúplná a/alebo obsahuje chyby v písaní a/alebo počítaní, a to najneskôr v posledný deň jej splatnosti. Oprávneným vrátením faktúry prestáva plynúť lehota jej splatnosti. Nová 30-dňová lehota splatnosti začne plynúť znova odo dňa doručenia novej, resp. opravenej faktúry objednávateľovi.

Článok IV.
Miesto, čas a spôsob plnenia
4.1 Miestom poskytovania služieb podľa tejto dohody sú: 
a) Vojenský útvar 1201 Kuchyňa, 900 52 Kuchyňa, 
b) Vojenský útvar 3030 Zvolen, Borovianska cesta 1, 960 01 Zvolen,
c) Vojenský útvar 4977 Sliač, Ul. ČSA 1, 962 31 Sliač, 
d) Vojenský útvar 6335 Prešov, Ul. Vranovská 68, 080 01 Prešov, 
e) sídlo poskytovateľa.
4.2 Podľa dohody zmluvných strán objednávateľ (kontaktná osoba: mjr. Mgr. Martin VOJTEK, PhD., tel. 0960/464741, e-mail: METofficer@mil.sk, alebo osoba ním poverená), zašle poskytovateľovi na e-mailovú  adresu poskytovateľa: ............................... – doplní uchádzač písomnú požiadavku na vypracovanie cenovej a časovej kalkulácie na požadované služby. Poskytovateľ do troch (3) pracovných dní odo dňa doručenia požiadavky objednávateľa, ak sa zmluvné strany písomne nedohodnú na dlhšej lehote, vypracuje a odošle objednávateľovi predbežnú cenovú a časovú kalkuláciu. Predbežná cenová a časová kalkulácia bude rozdelená na náklady za prácu, náklady na dopravu podľa jednotlivých položiek a cien uvedených v Prílohe č. 1 tejto dohody. V prípade, ak pre poskytnutie služby bude nevyhnutné dodanie nových dielov alebo iných materiálov, objednávateľ si vyhradzuje právo vykonať prieskum trhu s následným postupom podľa bodu 4.3 tohto článku, na základe ktorého určí poskytovateľovi cenu materiálov a nových dielov. Po schválení predbežnej cenovej a časovej kalkulácie objednávateľ vystaví a odošle poskytovateľovi prostredníctvom e-mailu záväznú objednávku. Poskytovateľ sa zaväzuje bezodkladne, najneskôr však do troch (3) pracovných dní odo dňa doručenia objednávky, potvrdiť prijatie a doručenú objednávku písomne akceptovať. Akceptáciu v elektronickej podobe (sken objednávky s akceptáciou potvrdenou podpisom osoby oprávnenej konať za poskytovateľa) zašle poskytovateľ najneskôr do 3 pracovných dní odo dňa doručenia objednávky objednávateľovi na adresu UCL.letectvo@mil.sk. Služba bude odovzdaná na základe preberacieho protokolu podpísaného oboma zmluvnými stranami. Poskytovateľ vykoná služby podľa tohto bodu v termíne uvedenom v objednávke objednávateľa. 
V písomnej objednávke musí byť uvedené:
· vojenský útvar, v ktorom sa zariadenie nachádza,
· miesto plnenia, 
· evidenčné číslo zariadenia, v prípade poruchy popis poruchy alebo určenie nefunkčného komponentu a v prípade, ak je to možné, aj pravdepodobná príčina vzniku poruchy, 
· špecifikácia servisného úkonu,
· ak je to možné, uviesť aj identifikáciu nových dielov v prípade opravy výmenným spôsobom,
· cena za poskytovanie služieb,
· termín ukončenia vykonávania servisných úkonov,
· číslo tejto dohody,
· kontaktné údaje zodpovednej osoby objednávateľa poverenej na prevzatie technického zariadenia po vykonaní servisných úkonov.
4.3 V prípade, ak po akceptovaní objednávky a začatí poskytovania služieb podľa Prílohy č. 2 tejto dohody poskytovateľ zistí, že nie je možné opraviť pôvodný starý diel, alebo ak cena opravy tohto starého dielu je rovnaká, alebo vyššia ako cena nového dielu, poskytovateľ je povinný oznámiť túto skutočnosť objednávateľovi a navrhne mu opravu vykonať výmenným spôsobom, t.j. dodať nový diel. Oznámenie o tejto skutočnosti spolu s cenovou kalkuláciou, ktorá bude obsahovať aj podrobnú špecifikáciu nového dielu, odošle oprávnená osoba poskytovateľa objednávateľovi na schválenie (e-mailom osobe oprávnenej konať za objednávateľa vo veciach komunikácie podľa bodu 1.1, resp. 4.2 tejto dohody). V prípade, ak objednávateľ schváli cenovú kalkuláciu podľa predchádzajúcej vety, poskytovateľ môže pokračovať v oprave použitím nového dielu. V prípade, ak po splnení cenových kritérií vykonania opravy výmenným spôsobom podľa tohto bodu bude nevyhnutné vykonať opravu výmenou pôvodného starého dielu za nový diel, objednávateľ si vyhradzuje právo vykonať prieskum trhu na účely posúdenia, či je dodanie nového dielu a spotrebného materiálu z hľadiska jeho ceny hospodárne a efektívne. V prípade, ak objednávateľ prieskumom trhu zistí, že cena poskytovateľom navrhovaného nového dielu je vyššia ako sú ceny, za ktoré sa obvykle na trhu predáva rovnaký nepoužívaný nový diel (obvyklá cena), určí poskytovateľovi povinnosť obstarať rovnaký nový diel od konkrétneho dodávateľa za obvyklú cenu. V tomto rozsahu zmluvné strany upravia a schvália cenovú kalkuláciu. Poskytovateľ je oprávnený odmietnuť objednávateľom navrhovaného dodávateľa len v prípade, ak preukáže, že by poskytovateľ týmto spôsobom obstaral diel, ktorý bol používaný, má nižšie kvalitatívne parametre, alebo objednávateľom navrhovaný dodávateľ nemá všetky potrebné oprávnenia na jeho distribúciu. Cenová kalkulácia v rozsahu ako bola schválená podľa tohto bodu sa považuje za súčasť akceptovanej objednávky a bude súčasťou faktúry vyhotovenej poskytovateľom. 
4.4 Poskytovateľ sa zaväzuje, že začne poskytovať službu podľa Prílohy č. 2 tejto dohody najneskôr do štyroch (4) pracovných dní po akceptovaní objednávky. Termín začatia poskytovania služby oznámi poskytovateľ oprávnenej osobe objednávateľa podľa bodu 4.6 tejto dohody vo vojenskom útvare podľa bodu 4.1 tejto dohody, v ktorom sa služba poskytuje, a to najneskôr 24 hodín pred príchodom servisných pracovníkov poskytovateľa.
4.5 Ak dôjde k zmene e-mailovej adresy poskytovateľa uvedenej v bode 4.2 tejto dohody, je poskytovateľ povinný oznámiť takúto zmenu na e-mailovú adresu: UCL.letectvo@mil.sk, a to do 24 hodín od jej zmeny. 
4.6 [bookmark: _Hlk222842733]Oprávnenými osobami objednávateľa konať vo veciach technických, vrátane reklamácií, potvrdzovania preberacích protokolov o odovzdaní a prevzatí zariadenia po poskytnutí služby podľa tejto dohody sú: 

	Vojenský útvar
	Funkcia
	Hodnosť, meno, priezvisko zodpovedného za prevzatie zariadenia
	Tel. číslo, fax, 
e-mail

	2. bVzS Zvolen
	Náčelník Z OC
	kpt. Ing. 
Tomáš POSPÍŠIL
alebo iná službukonajúca osoba
	tel.: 0960 462 261; 
0960 462 208
e-mail: puzv@mil.sk; 

	81. k Sliač
	Náčelník LMS
	kpt. Ing. 
Olívia HEIDINGSFELDOVÁ
alebo iná službukonajúca osoba
	tel.: 0960 452 129
fax: 0960 452 123
e-mail: lzsl.met@mil.sk

	46. k Kuchyňa
	Náčelník LMS
	kpt. Ing. 
Michal PETRIKOVIČ
alebo iná službukonajúca osoba
	tel.: 0960 390 470
fax: 0960 390 809
e-mail: lzmc.meteo@mil.sk

	51. k Prešov
	Náčelník LMS
	kpt. Ing. 
Viera KOVÁŘOVÁ
alebo iná službukonajúca osoba
	tel.: 0960 527 436
fax: 0960 527 324
e-mail: LMS-Presov@mil.sk 



4.7 V prípade, ak poskytovateľ pri poskytovaní služby podľa tejto dohody zistí, že nejde o poruchu softvéru, ale o poruchu iného charakteru, je povinný bezodkladne oznámiť túto skutočnosť oprávnenej osobe objednávateľa podľa bodu 4.6 tejto dohody. 
4.8 Zmluvné strany sa zaväzujú k vzájomnému spolupôsobeniu a vytvoreniu obojstranne akceptovateľného prostredia pri plnení povinností, ktoré vyplývajú z tejto dohody. Zmluvné strany sa zaväzujú informovať o akýchkoľvek zmenách, ktoré bránia v plnení tejto dohody, o zmenách vykonávacích predpisov a podmienok súvisiacich s prípravou, priebehom a poskytovaním služieb podľa tejto dohody. Pri výkone práv a povinností vyplývajúcich z tejto dohody je poskytovateľ povinný dodržiavať režim pracoviska stanovený objednávateľom, s ktorým oboznámi svojich zamestnancov/pracovníkov. Táto povinnosť sa týka predovšetkým režimu vstupu do objektov, dodržiavania bezpečnostných opatrení pri pohybe a prácach vo vojenskom objekte, evidovania prístupu k informáciám spojenými s predmetom plnenia, vykonávania prác v stanovenej dobe a pod. Poskytovateľ bude povinný strpieť obmedzenia vyplývajúce z ochrany utajovaných skutočností, ktoré stanoví objednávateľ. O povolení vstupu do priestorov objednávateľa rozhoduje na základe žiadosti poskytovateľa oprávnená osoba objednávateľa. V žiadosti predloženej poskytovateľom bude uvedené meno, priezvisko, dátum a rok narodenia a číslo dokladu totožnosti osoby, ktorá žiada o povolenie vstupu (v prípade žiadosti o vjazd motorového vozidla sa v žiadosti uvedie typ, EČV a farba vozidla). Objednávateľ si vyhradzuje právo zamietnuť žiadosť poskytovateľa o povolenie vstupu osôb, resp. motorových vozidiel, do priestorov objednávateľa, a to aj bez udania dôvodu. Poskytovateľ poučí svojich zamestnancov/pracovníkov o tom, že poskytol predmetné osobné údaje objednávateľovi za účelom plnenia tejto dohody.  Poskytovateľ bude zodpovedný za škody spôsobené na majetku Slovenskej republiky v správe objednávateľa pri výkone práv a povinností vyplývajúcich mu z tejto dohody. Objednávateľ je oprávnený vykonať kontrolu pri poskytovaní služby a poskytovateľ je povinný strpieť kontrolu a to v ktorejkoľvek fáze jej vykonávania. 
4.9 Poskytovateľ je povinný najneskôr do piatich (5) pracovných dní od riadneho poskytnutia služby vykonať zaškolenie pre maximálny počet určených osôb objednávateľa v zmysle Prílohy č. 1 tejto dohody.
4.10 Poskytovateľ je povinný vydať najneskôr do desiatich (10) pracovných dní od absolvovania školenia každej zaškolenej osobe objednávateľa príslušný certifikát/osvedčenie (Osvedčenie užívateľa IMS4 AWOS Observer, Osvedčenie užívateľa IMS4 AWOS Forecaster, Osvedčenie užívateľa IMS4 AWOS AWD, Osvedčenie správcu IMS4 AWOS). Náležitosťami certifikátu/osvedčenia sú: hodnosť, titul, meno a priezvisko, dátum narodenia zaškolenej osoby objednávateľa, termín a miesto konania školenia, typ školenia, oficiálna pečiatka. O vykonaní školenia poskytovateľ vyhotoví v jednom výtlačku Protokol o vykonaní školenia, ktorý odovzdá objednávateľovi. Protokol o vykonaní školenia obsahuje uvedenie miesta, času, rozsahu školenia a zoznam zúčastnených osôb vrátane ich podpisov (t. j. zoznam školiteľov a školených osôb objednávateľa). Školenie bude realizované v slovenskom alebo českom jazyku. Miesto, čas, organizačné zabezpečenie a konkrétne počty určených osôb objednávateľa absolvujúcich školenie a ďalšie informácie ohľadom školenia budú písomne dohodnuté zmluvnými stranami bez nutnosti uzavrieť dodatok k tejto dohode, pričom možné náklady na dopravu do a z miesta konania školenia, ubytovanie a stravu pre určené osoby objednávateľa, ktoré sa zúčastnia na školení, si objednávateľ hradí na vlastné náklady. Osvedčenie bude oprávňovať zaškolené osoby objednávateľa na vykonávanie ďalšieho školenia pre objednávateľa. K vykonávaniu školenia sa poskytovateľ zaväzuje dodať pre objednávateľa potrebnú školiacu dokumentáciu v slovenskom alebo anglickom jazyku určenú na riadne zaškolenie obsluhy softvéru IMS4, a to v tlačenej podobe v rozsahu minimálne 1 ks pre každý druh školenia a v elektronickej podobe vo formáte PDF na USB nosiči alebo zaslaním na e-mailovú adresu objednávateľa. Školiaca dokumentácia pre školenie pozorovateľov počasia musí byť dodaná v slovenskom jazyku. Poskytovateľ je povinný zabezpečiť všetky potrebné výcvikové prostriedky potrebné na riadny priebeh školenia v priestoroch objednávateľa. 

Článok V.
Zodpovednosť za vady, záruka
5.1 Poskytovateľ zodpovedá za to, že služby podľa tejto dohody budú poskytnuté s odbornou starostlivosťou a v súlade s podmienkami tejto dohody a akceptovanej objednávky. Poskytovateľ poskytuje objednávateľovi záruku na poskytnuté služby v trvaní 12 mesiacov. Pri poskytnutí služieb formou výmeny súčiastky, samostatného dielu za nový náhradný diel, poskytovateľ poskytuje záruku na túto súčiastku/nový náhradný diel v trvaní 24 mesiacov, pokiaľ výrobca neudáva dlhšiu záruku.
5.2 V prípade služby podľa Prílohy č. 2 tejto dohody poskytnutej formou opravy výmenným spôsobom, je poskytovateľ povinný použiť len originálne a nové nepoužité náhradné diely. Poskytovateľ je povinný vystaviť zoznam nových náhradných dielov dodaných poskytovateľom použitých pri oprave, v ktorom budú uvedené jednotlivé záručné doby a tento zoznam je povinný priložiť k preberaciemu protokolu. Záručná doba začína plynúť dňom riadneho poskytnutia služby na základe potvrdeného preberacieho protokolu.
5.3 V prípade vyskytnutia sa vady súvisiacej s poskytnutou službou podľa tejto dohody, je objednávateľ oprávnený túto vadu oznámiť poskytovateľovi písomne (na e-mailovú adresu uvedenú v bode 1.2 tejto dohody, alebo poštovou zásielkou) najneskôr do uplynutia dohodnutej záručnej doby. V prípade uplatnenia reklamácie zo strany objednávateľa záručná doba sa preruší dňom doručenia reklamácie poskytovateľovi a začne znova plynúť dňom prevzatia reklamovaného IMS objednávateľom. Zmluvné strany sa dohodli na vylúčení aplikácie § 562 a § 428 zákona č. 513/1991 Zb. Obchodný zákonník v znení neskorších predpisov (ďalej aj len ako „Obchodný zákonník“). Oznámenie o vadách (reklamácia) musí obsahovať najmä:
[bookmark: _Hlk199772022]- identifikačné údaje objednávateľa a poskytovateľa, meno, priezvisko a podpis oprávnenej osoby objednávateľa,
- číslo tejto dohody a akceptovanej objednávky, na základe ktorej bola služba poskytnutá,
- popis vady alebo popis spôsobu, akým sa vada prejavuje,
- požadovaný spôsob odstránenia vád.  
5.4 Ak bude reklamácia neúplná, poskytovateľ písomne vyzve objednávateľa na jej doplnenie, pričom lehota na doplnenie náležitostí nesmie byť kratšia ako päť (5) pracovných dní. Poskytovateľ bude povinný vybaviť riadne uplatnenú reklamáciu (vrátane odstránenia vád) v čo najkratšom možnom čase, avšak najneskôr do tridsiatich (30) dní odo dňa doručenia reklamácie. Táto lehota môže byť v odôvodnených prípadoch predĺžená na základe písomnej dohody poskytovateľa a objednávateľa. O lehote na vyriešenie reklamácie a spôsobe jej vyriešenia poskytovateľ bezodkladne písomne informuje objednávateľa.
5.5 Náklady na odstránenie vád ako aj preukázateľne vynaložené náklady objednávateľa súvisiace s uplatnením nárokov z vád, bude znášať poskytovateľ.
5.6 Zmluvné strany sa v akceptovanej objednávke môžu dohodnúť na ďalších podmienkach     vzťahujúcich sa na kvalitu a záruku, ktoré nebudú v rozpore s podmienkami tejto dohody.
5.7 Nároky objednávateľa z vád budú uplatňované v súlade s príslušnými ustanoveniami Obchodného zákonníka.

Článok VI.
Okolnosti vylučujúce zodpovednosť

6.1 Zmluvné strany sú zbavené zodpovednosti za čiastočné alebo úplné nesplnenie zmluvných povinností, ak je nesplnenie týchto zmluvných povinností spôsobené pôsobením okolností vylučujúcich zodpovednosť tak, ako sú tieto definované v § 374 Obchodného zákonníka. Pokiaľ účinky okolností vylučujúcich zodpovednosť nebudú trvať dlhšie ako šesťdesiat (60) kalendárnych dní, zmluvné strany sú povinné postupovať v súlade s ustanoveniami tejto dohody a akceptovanými objednávkami, pričom lehoty na poskytnutie služieb sa predĺžia o dobu pôsobenia okolností vylučujúcich zodpovednosť. Pokiaľ účinky okolností vylučujúcich zodpovednosť budú trvať dlhšie ako šesťdesiat (60) kalendárnych dní, zmluvné strany sa zaväzujú zúčastniť rokovania, na ktorom dohodnú ďalší postup, prípadne si upravia vzájomné práva a povinnosti. Zvolať rokovanie bude oprávnená ktorákoľvek zo zmluvných strán. V prípade, ak na rokovaní k dohode zmluvných strán nedôjde, môže zmluvná strana, ktorá je oprávnená prijať plnenie od druhej zmluvnej strany, odstúpiť od dohody a/alebo od akceptovanej objednávky v celom rozsahu, alebo v tej časti, ktorá ešte nebola splnená, ak jej toto plnenie nemôže byť poskytnuté z dôvodu pôsobenia okolností vylučujúcich zodpovednosť. V prípade, ak nastanú okolnosti uvedené v tomto bode, zmluvné strany sú povinné navzájom sa písomne informovať a okolnosti vylučujúce zodpovednosť riadne preukázať, a to bez zbytočného odkladu, najneskôr do piatich (5) kalendárnych dní od vzniku takýchto okolností. V prípade, ak niektorá zmluvná strana túto povinnosť poruší, bude za škodu vzniknutú v súvislosti s pôsobením okolností vylučujúcich zodpovednosť zodpovedať v plnom rozsahu. 

Článok VII.
Sankcie
7.1 V prípade, ak poskytovateľ neposkytne služby riadne a/alebo včas podľa podmienok tejto dohody a/alebo akceptovanej objednávky, je povinný zaplatiť objednávateľovi zmluvnú pokutu vo výške 0,05 % z ceny riadne a/alebo včas neposkytnutej služby uvedenej v príslušnej akceptovanej objednávke, a to za každý aj začatý deň omeškania.
7.2 V prípade, ak poskytovateľ nevybaví uplatnenú reklamáciu zo strany objednávateľa v dohodnutej lehote na jej vybavenie podľa bodu 5.4 tejto dohody, je povinný zaplatiť objednávateľovi zmluvnú pokutu vo výške 0,03 % z ceny vadného plnenia, minimálne však vo výške 10,- EUR (slovom: desať eur), a to za každý aj začatý deň omeškania.
7.3 V prípade, ak poskytovateľ nedoručí objednávateľovi predbežnú cenovú a časovú kalkuláciu v dohodnutej lehote podľa bodu 4.2 tejto dohody, je povinný zaplatiť objednávateľovi zmluvnú pokutu vo výške 50,- EUR (slovom: päťdesiat eur), a to za každý aj začatý deň omeškania.
7.4 V prípade, ak poskytovateľ neakceptuje objednávku objednávateľa v dohodnutej lehote podľa bodu 4.2 tejto dohody, je povinný zaplatiť objednávateľovi zmluvnú pokutu vo výške 100,- EUR (slovom: sto eur), a to za každý aj začatý deň omeškania.
7.5 V prípade, ak sa objednávateľ dostane do omeškania s úhradou faktúry poskytovateľa za poskytnuté služby, je poskytovateľ oprávnený si nárokovať od objednávateľa zaplatenie úroku z omeškania v zmysle § 369 ods. 2 Obchodného zákonníka. 
7.6 Dohodnuté sankcie zaplatí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Zmluvné pokuty vyplývajúce z porušení zmluvných povinností nemajú vplyv na výšku nároku na náhradu škody spôsobenej porušením zmluvnej povinnosti druhou zmluvnou stranou. 
7.7 Dohodnuté sankcie zaplatí povinná zmluvná strana strane oprávnenej do tridsiatich (30) dní odo dňa doručenia písomnej výzvy na ich zaplatenie. Základom pre výpočet sankcií sú ceny s DPH (ak poskytovateľ bude platiteľom DPH). 
7.8 Zaplatenie zmluvnej pokuty nezbavuje poskytovateľa povinnosti poskytnúť služby podľa tejto dohody a akceptovanej objednávky. 
7.9 [bookmark: _Hlk197413555]Poskytovateľ zodpovedá za škodu spôsobenú porušením svojich povinností podľa tejto dohody a akceptovanej objednávky v zmysle všeobecných ustanovení Obchodného zákonníka o náhrade škody.  

Článok VIII.
Predčasné ukončenie dohody a/alebo akceptovanej objednávky
8.1 Pred uplynutím dohodnutej doby, na ktorú je táto dohoda uzavretá, je možné túto dohodu predčasne ukončiť výlučne písomnou formou, a to dohodou zmluvných strán, odstúpením od tejto dohody jednou zo zmluvných strán alebo výpoveďou zo strany objednávateľa.
8.2 Objednávateľ môže túto dohodu vypovedať aj bez uvedenia dôvodu s trojmesačnou výpovednou lehotou, ktorá začína plynúť prvým dňom kalendárneho mesiaca bezprostredne nasledujúceho po kalendárnom mesiaci, v ktorom bola výpoveď doručená poskytovateľovi.  Zmluvné strany sa zaväzujú vysporiadať si vzájomné práva a záväzky k poslednému dňu výpovednej lehoty.  
8.3 Zmluvné strany môžu od tejto dohody a/alebo od akceptovanej objednávky odstúpiť v súlade s príslušnými ustanoveniami Obchodného zákonníka, ako aj z dôvodov dohodnutých v tejto dohode. Objednávateľ môže odstúpiť od tejto dohody a/alebo od akceptovanej objednávky aj podľa § 19 zákona č. 343/2015 Z. z. a § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Odstúpenie od tejto dohody a/alebo od akceptovanej objednávky musí byť druhej zmluvnej strane oznámené písomne, inak je neplatné. V písomnom oznámení o odstúpení od dohody a/alebo od akceptovanej objednávky musí byť uvedený dôvod, pre ktorý zmluvná strana od dohody a/alebo od akceptovanej objednávky odstupuje. Odstúpenie od dohody a/alebo od akceptovanej objednávky je účinné dňom, kedy bolo písomné oznámenie o odstúpení od dohody a/alebo od akceptovanej objednávky odstupujúcej strany doručené druhej zmluvnej strane.
8.4 Zmluvné strany sa dohodli, že za podstatné porušenie tejto dohody a/alebo akceptovanej objednávky (§ 345 ods. 2 Obchodného zákonníka) budú považovať: 
a) na strane poskytovateľa najmä: 
· porušenie povinnosti poskytnúť služby riadne a/alebo včas podľa tejto dohody a/alebo akceptovanej objednávky,
· neodstránenie vád poskytnutej služby v lehote dohodnutej na vybavenie reklamácie,
· opakovaná reklamácia poskytnutej služby (2x reklamované služby poskytnuté v rámci jednej akceptovanej objednávky) podľa tejto dohody a/alebo akceptovanej objednávky,
· nespracovanie predbežnej cenovej a časovej kalkulácie v lehote podľa bodu 4.2 tejto dohody,
· neakceptovanie zadanej objednávky zo strany objednávateľa v lehote podľa bodu 4.2 tejto dohody,
b) na strane objednávateľa: 
 -     omeškanie  objednávateľa  s  úhradou  faktúry  o  viac  ako tridsať (30) kalendárnych 
dní.

Článok IX.
Doručovanie
9.1 Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka sa považuje takisto deň:
a) v ktorý sa dostala do dispozičnej sféry adresáta (t.j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať), alebo
b) v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá znamená nedoručiteľnosť zásielky.
9.2 Písomnosti doručované e-mailom sa považujú za doručené v deň ich úspešného odoslania na príslušnú e-mailovú adresu, aj keď si ich druhá zmluvná strana neprečítala. Zmluvné strany sú povinné za účelom elektronického doručovania písomností ako aj ďalšej elektronickej komunikácie nastaviť v kontaktných e-mailových adresách automatické generovanie potvrdenia o doručení správy. Uvedené potvrdenie nemá vplyv na dohodnutý okamih doručenia.
9.3 Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. Ak zmluvná strana v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok X.
Subdodávatelia

10.1 Údaje o subdodávateľoch poskytovateľa a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, predmet subdodávky a podiel subdodávky na zákazke sú uvedené v Prílohe č. 3 tejto dohody. Ak v Prílohe č. 3 tejto dohody nie sú uvedené žiadne údaje o subdodávateľoch, znamená to, že poskytovateľ nemá subdodávateľov.
10.2 Pre účely tejto dohody sa subdodávateľom rozumie taký hospodársky subjekt, ktorý uzavrel alebo uzavrie s poskytovateľom písomnú odplatnú zmluvu na plnenie určitej časti zákazky, a teda za subdodávateľa je považovaný ten, kto sa priamo bude podieľať na plnení tejto dohody.
10.3 Poskytovateľ je povinný bez zbytočného odkladu oznámiť objednávateľovi akúkoľvek zmenu údajov uvedených v bode 10.4 tohto článku u subdodávateľov uvedených v Prílohe č. 3 tejto dohody.
10.4 V prípade zmeny subdodávateľa počas trvania tejto dohody, pričom za zmenu subdodávateľa sa považuje aj pribratie nového subdodávateľa, je poskytovateľ povinný písomne oznámiť objednávateľovi každú zmenu subdodávateľa, a to najneskôr desať (10) pracovných dní pred dňom, kedy má zmena subdodávateľa nastať a predložiť objednávateľovi nasledovné údaje: 
1. podiel zákazky (hodnota subdodávky v EUR bez DPH alebo v %), ktorý má v úmysle zadať navrhovanému subdodávateľovi,
1. predmet subdodávky,
1. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
1. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
1. v prípade, ak navrhovaný subdodávateľ má povinnosť zapisovať sa do registra partnerov verejného sektora podľa zákona č. 315/2016 Z. z., informáciu o skutočnosti, že navrhovaný subdodávateľ je zapísaný do registra partnerov verejného sektora podľa zákona č. 315/2016 Z. z.. 
10.5 Zmena subdodávateľa podľa bodu 10.4 tohto článku je možná iba na základe písomného súhlasu objednávateľa. Informáciu o akceptovaní/neakceptovaní zmeny subdodávateľa zašle objednávateľ poskytovateľovi do siedmich (7) pracovných dní odo dňa doručenia žiadosti o zmenu subdodávateľa.
10.6 Zmluvné strany sa dohodli, že do tejto dohody budú formou dodatku doplnené údaje o všetkých tých subdodávateľoch, ktorých objednávateľ akceptoval pri zmene subdodávateľa, alebo po akceptovaní nových subdodávateľov v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
10.7 Poskytovateľ zodpovedá za plnenie tejto dohody subdodávateľom tak, ako keby plnenie realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/ plnenia vykonanej/vykonaného na základe zmluvy o subdodávke.

Článok XI.
Ochrana osobných údajov

11.1 Zmluvné strany spracúvajú osobné údaje v súlade s nariadením Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov/GDPR) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. 
11.2 Zmluvné strany sú povinné prijať primerané technické, organizačné a personálne opatrenia na bezpečné spracúvanie osobných údajov a osobné údaje spracúvať v súlade so zásadami spracúvania osobných údajov.
11.3 Dotknutými osobami sú zamestnanci objednávateľa, ktorí sa zúčastnia zaškolení obsluhy v súvislosti s plnením ich pracovných alebo služobných povinností (ďalej len „dotknuté osoby“).
11.4 Účelom spracúvania osobných údajov je identifikácia, evidencia a vyhotovenie potvrdzujúcich dokumentov/certifikátov a účasť na zaškolení dotknutých osôb organizovaných poskytovateľom podľa tejto dohody.
11.5 Poskytovateľ spracúva osobné údaje dotknutých osôb v rozsahu nevyhnutnom pre potreby realizácie zaškolenia obsluhy, evidencie a vyhotovenie príslušných dokumentov, a to: 
a) meno a priezvisko,
b) titul,
c) hodnosť,
d) funkcia.
11.6 Objednávateľ poskytne poskytovateľovi osobné údaje uvedené v bode 11.5 tohto článku najneskôr v deň nástupu dotknutých osôb na zaškolenie. 
11.7 Poskytovateľ je oprávnený osobné údaje dotknutých osôb spracúvať výlučne len na účel plnenia tejto dohody.
11.8 Poskytovateľ je povinný zabezpečiť primeranú bezpečnosť osobných údajov s prihliadnutím na riziko neoprávneného prístupu, odcudzenia, straty, poškodenia, zmeny, rozširovania a akéhokoľvek neoprávneného spracúvania osobných údajov.
11.9 Poskytovateľ je povinný zachovávať mlčanlivosť o všetkých spracúvaných osobných údajoch s ktorými príde pri plnení tejto zmluvy do styku a fyzické osoby, ktoré budú v jeho mene osobné údaje spracúvať zaviazať mlčanlivosťou. Povinnosť mlčanlivosti trvá aj po ukončení spracúvania osobných údajov, t. j. aj po ukončení platnosti tejto dohody.
11.10 Objednávateľ je oprávnený požadovať od poskytovateľa preukázanie dodržiavania bezpečnostných opatrení pri spracúvaní osobných údajov a za týmto účelom je oprávnený vykonať u poskytovateľa kontrolu. 
11.11 Ochrana osobných údajov podľa tejto dohody trvá aj po ukončení zmluvného vzťahu založeného touto zmluvou a zaväzuje aj právnych nástupcov poskytovateľa. Ukončenie zmluvného vzťahu nemá vplyv na prípadný nárok na náhradu škody, ktorá objednávateľovi vznikla porušením povinností poskytovateľa pri spracúvaní osobných údajov.

Článok XII.
Záverečné ustanovenia
12.1 Táto dohoda sa uzatvára na dobu určitú, a to na 48 mesiacov odo dňa nadobudnutia jej platnosti. Pred uplynutím dohodnutej doby, na ktorú je táto dohoda uzatvorená, platnosť a účinnosť tejto dohody skončí vyčerpaním celkového finančného limitu uvedeného v  bode 3.3 tejto dohody. Všetky práva a nároky zmluvných strán, z ktorých povahy to vyplýva, zostávajú zachované aj po skončení účinnosti tejto dohody. Zánik tejto dohody z akéhokoľvek dôvodu nemá vplyv na už riadne akceptované objednávky uzatvorené počas platnosti a účinnosti tejto dohody, pričom na takéto akceptované objednávky sa primerane použijú aj ustanovenia tejto dohody.  
12.2 Táto dohoda nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov. Táto dohoda sa povinne zverejňuje v súlade s § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
12.3 Zmluvné strany sa dohodli, že táto dohoda sa môže meniť alebo dopĺňať iba v súlade s § 18 zákona č. 343/2015 Z. z. na základe písomných dodatkov označených poradovými číslami s podpismi obidvoch zmluvných strán. 
12.4 Právne vzťahy založené touto dohodou sa riadia právnym poriadkom Slovenskej republiky. Právne vzťahy touto dohodou zvlášť neupravené sa riadia príslušnými ustanoveniami Obchodného zákonníka, zákona č. 343/2015 Z. z. a súvisiacimi všeobecne záväznými právnymi predpismi Slovenskej republiky. Na poskytovanie služieb podľa tejto dohody sa budú primerane vzťahovať ustanovenia § 536 a nasl. Obchodného zákonníka o zmluve o dielo a ustanovenia § 591 a nasl. Obchodného zákonníka o zmluve o kontrolnej činnosti. Zmluvné strany sa dohodli, že všetky spory vyplývajúce z tejto dohody budú riešené predovšetkým vzájomnou dohodou. Toto ustanovenie sa v rovnakom rozsahu vzťahuje aj na akceptované objednávky uzatvárané na základe tejto dohody.                                      
V prípade, ak uchádzač/poskytovateľ má štátnu príslušnosť alebo sídlo mimo Slovenskej republiky, použije sa nasledovné znenie bodu 12.4: 

„12.4	Právne vzťahy založené touto dohodou sa riadia právnym poriadkom Slovenskej republiky. Právne vzťahy touto dohodou zvlášť neupravené sa riadia príslušnými ustanoveniami Obchodného zákonníka, zákona č. 343/2015 Z. z. a súvisiacimi všeobecne záväznými právnymi predpismi Slovenskej republiky. Všetky spory vyplývajúce z tejto dohody a akceptovaných objednávok uzatvorených na základe tejto dohody budú zmluvné strany riešiť predovšetkým vzájomnou dohodou. V prípade, ak k vzájomnej dohode nedôjde, zmluvné strany sa dohodli na príslušnosti všeobecného súdu Slovenskej republiky, v obvode ktorého má objednávateľ adresu sídla.“
12.5     Zmluvné strany sa dohodli, že zmeny kontaktných údajov, ako sú adresa sídla alebo miesta podnikania, IBAN zmluvných strán, názov/obchodné meno zmluvných strán alebo ich organizačných zložiek, zmena oprávnených osôb zmluvných strán, nie sú zmenami podliehajúcimi súhlasu zmluvných strán. Zmluvné strany zmenu týchto kontaktných údajov bez zbytočného odkladu oznámia druhej zmluvnej strane jednostranným písomným oznámením, podpísaným oprávneným zástupcom, a to na kontaktné adresy uvedené v článku I. tejto dohody.
12.6     Táto dohoda sa vyhotovuje v piatich vyhotoveniach, z ktorých poskytovateľ dostane jedno (1) vyhotovenie a objednávateľ štyri (4) vyhotovenia. 
12.7  Zmluvné strany vyhlasujú, že sú oprávnené túto dohodu uzatvoriť, že si ju pred jej podpísaním celú prečítali, jej obsahu v plnom rozsahu porozumeli a že bola uzavretá na základe ich pravej a slobodnej vôle, čo potvrdzujú svojím podpisom na tejto dohode.
12.8     Neoddeliteľnou súčasťou tejto dohody sú prílohy:
	Príloha č. 1 – Cenová kalkulácia – 3 listy
	Príloha č. 2 – Rozsah služieb – 1 list
	Príloha č. 3 – Údaje o subdodávateľoch – 1 list


V Bratislave, dňa						V Bratislave, dňa
Za poskytovateľa						Za objednávateľa



...................................................				.....................................................
      					Ing. Daša OBUCH PALÁKOVÁ
                   								generálna riaditeľka
                                                                                                 sekcia verejného obstarávania

Príloha č. 1 
k Rámcovej dohode č. 2026/XXX


Cenová kalkulácia
Tabuľka 1.
	Servis softvéru a hardvéru súvisiaceho so spracovaním a prenosom nameraných dát do „Integrovaného meteorologického systému“
	MJ
	Predpokl. rozsah MJ počas trvania rámcovej dohody
	Cena za 1 MJ v € bez DPH 
	Cena celkom v € bez DPH 

	servisné úkony
	NH
	260
	 
	 

	Cena výjazdu  ("doplní uchádzač" - Kuchyňa a späť)
	výjazd
	5
	 
	 

	Cena výjazdu ("doplní uchádzač" - Zvolen a späť)
	výjazd
	5
	 
	 

	Cena výjazdu ("doplní uchádzač"-Sliač a späť)
	výjazd
	5
	 
	 

	Cena výjazdu ("doplní uchádzač" Prešov a späť)
	výjazd
	5
	 
	 

	Školenie pozorovateľov počasia (IMS4 Observer) - skupina max. 10 osôb
	počet
	1
	 
	 

	Školenie synoptikov (IMS4 Forecaster) - skupina max. 10 osôb
	počet
	1
	 
	 

	Školenie riadiacich letovej prevádzky (IMS4 AWD) - skupina max. 10 osôb
	počet
	1
	 
	 

	Školenie správcov (administrátorov) IMS4 AWOS - skupina 3 osoby
	počet
	1
	 
	 
	 
	 

	IMS4 Central Dual (licencia)
	počet
	2
	 
	 
	 
	 

	IMS4 Forecaster (licencia)
	počet
	3
	 
	 
	 
	 

	IMS4 Observer (licencia)
	počet
	3
	 
	 
	 
	 

	IMS4 AWD 
(licencia)
	počet
	8
	 
	 
	 
	 

	IMS4 TAF Monitoring and verification module (softvérový modul)
	počet
	4
	 
	 




Tabuľka 2.
	      Por. č.
	Popis položky 
	Predpokladaný     počet ks
	Jednotková cena v € za 1 ks bez DPH 
	Cena za predpokladaný počet ks

	1
	AMS111 data-logger s príslušenstvom
	3
	 
	 

	2
	Vysielač vetromera (Wind Transmitter)
	3
	 
	 

	3
	Stolný modem (MD-24 Desktop FSK modem)
	4
	 
	 

	4
	IMS4 Desktop PC TWR (hardvér + oper. sys.)
	3
	 
	 

	5
	IMS4 Desktop PC SFF (hardvér + oper. sys.)
	6
	 
	 

	6
	24.1" LCD Monitor, EIZO EV2456
	13
	 
	 

	7
	Multi funkčná tlačiareň A4/A3 duplex
	1
	 
	 

	8
	Napájací zdroj s nabíjačom 50W / 12V
	5
	 
	 

	9
	Záložná batéria 12V / 7Ah
	5
	 
	 

	10
	Univerzálny displej pre zobrazenie MET údajov
	5
	 
	 

	11
	Záložný zdroj UPS (1000 VA)
	2
	 
	 

	





Všetky ceny sú uvádzané so zaokrúhlením na 2 desatinné miesta, v mene: EUR

Príloha č. 2 
k Rámcovej dohode č. 2026/XXX

Rozsah služieb

„Servis softvéru a hardvéru súvisiaceho so spracovaním a prenosom nameraných dát do „Integrovaného meteorologického systému““

IMS slúži na zber, prenos a zobrazovanie nameraných a spracovaných dát pre potreby meteorologického zabezpečenia OS SR.

1. Rozsah servisu softvéru IMS
0. Konfigurácia komunikačných liniek pre distribúciu dát
0. Konfigurácia vstupných kanálov pre údaje zo snímačov
0. Konfigurácia spracovania, zobrazovania a archivácie dát zo senzorov a z dátových liniek
0. Konfigurácia iných parametrov systému, ktoré nevyžadujú úpravu aplikačného softvéru
0. Zmeny konfigurácie systému vynútené identifikovaní bezpečnostného rizika
0. Zmeny softvéru vynútené identifikovaním bezpečnostného rizika
0. Zmeny konfigurácie operačného systému pri identifikovaní bezpečnostného rizika
0. Aplikácie bezpečnostných záplat operačného systému vydaných jeho výrobcom

1. Rozsah servisu hardvéru IMS
1. Servisné opravy záznamníkov dát (data-logger) a vysielačov vetromera (wind-transmitter)
1. Servisné opravy výpočtovej techniky (monitorov, tlačiarní, ...) a záložných zdrojov (UPS)
1. Servisné opravy displejov zobrazujúcich meteorologické údaje
1. Servisné opravy modemov, prevodníkov, prepäťových ochrán
1. Servisné opravy sériových serverov
1. Servisné opravy DSL routerov, routerov CISCO, prepínačov (switchov)
1. Servisné opravy rozvádzačov / rozvodných skríň týchto zariadení
1. Servisné opravy zdrojov a akumulátorov napájajúcich tieto zariadenia
1. Servisné opravy meteorologických stožiarov (MM10)

1. Školenia užívateľov a správcov systému IMS
2. Školenie pozorovateľov počasia (IMS4 Observer)
2. Školenie synoptikov (IMS4 Forecaster)
2. Školenie riadiacich letovej prevádzky (IMS4 AWD)
2. Školenie správcov (administrátorov) IMS4 AWOS

Príloha č. 3 
k Rámcovej dohode č. 2026/XXX




   ÚDAJE O SUBDODÁVATEĽOCH

Subdodávateľ č.1:
Údaje o subdodávateľovi:


Obchodné meno alebo názov:
Sídlo alebo miesto podnikania:
IČO:





Údaje o osobe oprávnenej konať za subdodávateľa:



Meno:
Priezvisko:
Adresa pobytu:
Dátum narodenia:
Predmet prác:
Podiel na celkovom obrate diela (%)





(v prípade viacerých subdodávateľov sa údaje doplnia aj o týchto subdodávateľoch v rozsahu uvedenom vyššie – ako u subdodávateľa č.1)



( v prípade, ak poskytovateľ nebude plniť prostredníctvom subdodávateľov, uvedie sa to v tejto prílohe)

